
EXPUNERE DE MOTIVE PRIVIND OPORTUNITATEA 
PROIECTULUI DE HOTĂRÂRE 

Proiect de hotărâre privind privind atribuirea spațiului situat în imobilul din Timișoara ,str. Podgoriei nr.10 către Biblioteca Județeană Timiș și încheierea contractului de închiriere pe o perioadă de 3 ani 


	
	Prin cererea cu numărul CT2018-000193/18.01.2018 , Biblioteca Județeană Timiș a solicitat încheierea unui nou contract de închiriere pentru spațiul situat  în imobilul din Timișoara ,str. Podgoriei nr.10, pentru desfășurarea activității  ;
Spațiul pentru care s-a solicitat atribuirea este situat într-un imobil în zona Freidorf , are o suprafata totală de  209,59 m.p,din care o anexă în suprafață de 53,86 m.p ,acest spațiu  fiind anterior deținut tot de către Biblioteca Județeană Timiș, în baza contractului de inchiriere nr.1565/2012, expirat la data de 03.12.2017 . 
Acest spațiu este înscris în cartea funciară nr. 416595-C2 ,top 154/b, fiind în proprietatea Primariei Municipiului Timișoara , nefiind înregistrate sarcini pentru construcție.
Pentru a răspunde necesității de valorificare a spațiilor aflate în patrimoniul , respectiv administrarea Consiliului Local al Municipiului Timișoara și pentru a putea asigura continuitatea activităților specifice desfășurate de către Biblioteca Județeană Timis;
	Considerăm oportună promovarea Proiectului de hotărâre privind atribuirea spațiului situat în imobilul din  Timișoara , str. Podgoriei ,nr.10 către Biblioteca Județeană Timiș și încheierea unui nou contract de închiriere pe o perioadă de 3 ani, în forma prezentată spre dezbatere în plenul Consiliului Local al Municipiului Timișoara. 

